# &app; Ohje

## Esittely

Käytä K-virransäästöä, KDE:n virranhallinta käyttöliittymää, ohjataksesi virranhallintaa ja seurataksesi kannettavan akunvaraustilaa. Voit esimerkiksi määrittää kannettavan näytön sammutuksen jos tietokonetta ei ole käytetty määritettynä aikana, parantaaksesi akun kestoa.

### K-virransäästön käynnistäminen

Käynnistääksesi K-virransäästön, avaa komentotulkki ja anna komento `tdepowersave &` tai valitse Järjestelmä Työpöytäsovelma TDEPowersave GNOMEn tai KDE:n valikosta. K-virransäästö avautuu järjestelmätarjottimelle.

Määrittääksesi käynnistyykö K-virransäästö automaattisesti kirjautumisen yhteydessä, napsauta Yleiset asetukset ja valitse tai jätä valitsematta K-virransäästö käynnistyy automaattisesti sisäänkirjautuessa. Määritä myös haluatko että K-virransäästö kysyy automaatista käynnistystä kun sammutat sovelluksen.

### K-virransäästön kuvakkeen merkitykset

K-virransäästön kuvake näyttää virtapistokkeelta akunvaraustilan ilmaisimen vieressä. Kuvake näyttää akunvarauksen tämän hetkisen tilan ja toimiiko tietokone akulla vai onko kytkettynä virtaliittännässä. Kun akun varaus on matala, kuvakkeen tausta välkkyy, oranssina varoitukseksi ja punaisena matalan tai kriittisen merkiksi. Jos jätät hiiren osoittimen kuvakkeen päälle, viesti näyttää onko tietokone kytketty verkkovirtaan vai käytetäänkö akkua, tämän hetkisen akunvarauksen ja jos tietokone käyttää akkua, odotettavissa olevan käyttöajan ennen akunvarauksen loppumista.

## Järjestelmätarjottimen sovelman valikko

### Vaihda käytössä olevaa mallia

Asettaaksesi käytössä olevan mallin, napsauta oikealla hiiren nappilla K-virransäästön kuvaketta ja valitse Aseta käytössä oleva malli valitse sitten malli jota haluat käyttää. Jos muutat käytössä olevaa virranhallinta mallia Aseta käytössä olevaa virransäästö mallia, kaikki järjestelmäsi osat ottavat osaa virran säästö toimiin. Virranhallinta malli sisältää asetukset prosessorin nopeudensäädölle (jos tietokone tätä tukee), throttling, kiintolevyjen hallinnalla, ja järjestelmän jäähdytykselle.

Mallin vaihtaminen K-virransäästön valikosta

### YaST Virranhallintamoduulin käynnistäminen

YaST Virranhallintamoduuli tarjoaa useita asetuksia jotka ovat suunniteltu auttamaan virran säästössä. Käynnistääksesi moduulin, napsauta hiiren oikeaa näppäintä K-virransäästö kuvakkeen päällä ja napsauta Käynnistä YaST2 Virranhallintamoduuli. Yksityiskohtaiset ohjeet jokaiselle asetukselle ovat saatavissa YaST:issa. YaST:in käynnistäminen K-virransäästön valikosta

YaST Virranhallintamoduulin käynnistäminen vaatii pääkäyttäjän salasanan.

### Järjestelmän asettaminen lepotilaan

Voit keskeyttää järjestelmän koska tahansa napsauttamalla hiiren oikeaa näppäintä K-virransäästön kuvakkeen päällä ja valitsemalla Lepotila levylle, Lepotila keskusmuistiin, tai Valmiustila (jos tietokone tukee valmiustilaa).

- "Lepotila levylle" tallentaa kaiken avoimen tiedon levylle ennen tietokoneen pysäyttämistä. Tämä suojaa tietojasi jos virta katkeaa tai akku loppuu.

- "Lepotila keskusmuistiin" tallentaa tiedot RAM-muistiin, tehden tiedonpalauttamisesta nopeampaa kun tietokone palautetaan lepotilasta.

- Valmiustila poistaa näytön käytöstä pitäen virran järjestelmässä niin että kaikki avoimet tiedot pysyvät RAM-muistissa.

Käytettävissä olevat valinnat riippuvat tavoista jotka jäjestelmävalvoja on ottanut käyttöön YaST:issa ja onko valmiustila tietokoneesi tukema. Valinnan tulisi riippua tietokoneen virran katkeamisen todennäköisyydestä.

K-virransäästö valikko valinnat lepotilalle/valmiustilalle

### Automaattisen lepotilan poistaminen

Jos automaattinen lepotila on käytössä tämän hetkisessä mallissa, Ota pois toimettomuuden tapahtumat ilmestyy K-virransäästön valikkoon. Jos valitset tämän valinnan, jokainen toiminto joka on määritetty tapahtumaan kun tietokone on toimettomana ei toteudu, tämä poistaa käytöstä myös automaattisen lepotilan.

K-virransäästön valikko "Ota pois toimettomuuden tapahtumat" toiminnon kanssa

### CPU-taajuuskäytännön asettaminen

Hallinnoi prosessorin käyttämää virran määrää muuttamalla prosessorin(CPU) taajuuskäytäntöä, napsauta hiiren oikealla napilla K-virranhallinnan kuvaketta, napsauta Aseta CPU -taajuuskäytäntöä, ja valitse yksi saatavilla olevista valinnoista:

- Suorituskyky: Pitää prosessorin taajuuden pysyvästi korkeana prosessorin suurimman suorituskyvyn saavuttamiseksi.

- Dynaaminen: Vähentää prosessorin taajuutta kun järjestelmä on tyhjäkäytössä ja säätää sitä dynaamisesti kun lisää prosessoritehoa tarvitaan.

- Virransäästö: Pitää prosessorin taajuuden matalana säästääkseen virtaa.

CPU-taajuuskäytäntö on käytettävissä valikosta vain jos tietokoneesi tukee sitä. Jos valintaa ei ole, järjestelmäsi ei tue toimintoa.

K-virransäästön valikko 'Aseta CPU-taajuuskäytäntöä' alivalikon kanssa

## Virranhallintamallin määrittäminen

### Virranhallintamallin ymmärtäminen

Malli sisältää virranhallinnan perusmääritykset jotka ovat käytössä kun käytät tietokoneessasi K-virransäästöä. Saatavilla olevien mallien lukumäärä riippuu virransäästö määrityksestäsi. Lisää tai poista malleja YaST Virranhallinta moduulissa. Osa yleisistä malleista sisältävät seuraavat:

- Suorituskyky: Optimoitu täydelle suorituskyvylle pitempiaikaisia istuntoja varten

- Hiljainen: Optimoitu tietokoneen käyttämiseksi mahdollisimman hiljaisena

- Esitys: Optimoitu antamaan paras suorituskyky esityksiä pidettäessä

- Virransäästö: Optimoitu säästämään akunvarausta

Valitaksesi mallin, avaa Malliasetukset välilehti, napsauta käytettävää mallia, ja muokkaa sitä haluamaksesi, napsauta sitten OK.

K-virransäästön määritysikkuna (valitse malleja).

Malli hallitsee:

- Onko näytönsäästäjän käyttö sallittu kun tietokone ei ole käytössä

- Kuinka kauan aikaa saa kulua ennen kuin näyttö menee valmiustilaan tai lepotilaan tai sammutetaan

- Tulisiko tietokoneen mennä automaattisesti lepotilaan tietyn ajan jälkeen

- Toistaako tietokone virranhallintaan liittyviä äänimerkkejä

### Mallin asettamistoiminto

Kaikki nämä valinnat säästävät virtaa estämällä virtaa vievien toimintojen suorittamisen. Määrittääksesi mallin asetukset, tee seuraavasti:

#### Näytönsäästäjä

1. Napsauta hiiren oikealla napilla K-virransäästön kuvaketta järjestelmätarjottimella.

2. Valitse Määritä K-virransäästö.

3. Jos Malliasetukset välilehti ei ole jo valittuna, napsauta Malliasetukset.

4. Valinnaisesti, napsauta Ota käyttöön valitut näytönsäästäjän asetukset.

   1. Jos et halua näytönsäästäjän kuluttavan virtaa kun järjestelmä ei ole käytössä, napsauta Ota näytönsäästäjä pois käytöstä.

   2. Tyhjentääksesi näytön määritetyn näytönsäästäjän suorittamisen sijasta, napsauta Vain ruudun tyhjennys. Tämä valinta ei ole saatavilla jos näytönsäästäjä ei ole käytössä.

#### Näytön virranhallinta

1. Hallitaksesi näytön virrankulutusta, napsauta Ota käyttöön valittu virranhallinta.

   Määritetty näytön virranhallinta (DPMS) voidaan myös poistaa käytöstä valitsemalla Ota pois näytön virranhallinta. Tämä asetus ohittaa työpöytä määrityksen.

   1. Valitse kuinka paljon aikaa tulisi kulua ennen kuin näyttö menee valmiustilaan. Valmiustilassa, näyttö on tyhjä, mutta jatkaa virran saamista. Tämä tarjoaa pienen virran säästön.

   2. Määritä kuinka kauan kestää ennen kuin näyttö menee lepotilaan. Lepotilassa, näyttö sammutetaan, mutta virtaa käytetään säilyttämään nykyisen näytön tila.

   3. Määritä kuinka kauan kestää ennen kuin kaikki virta näytöltä katkaistaan.

K-virransäästön määritysikkuna näytönsäästäjän asetuksille.

#### Automaattisen lepotilan asetus

1. Napsauta Automaattinen lepotila jos haluat K-virransäästön asettavan järjestelmän lepotilaan automaattisesti jos nykyisen työpöydän käyttäjä on toimettomana määritetyn ajan. Käytä sitten valintaikkunaa määrittämään automaattisen lepotilan asetukset.

   Esimerkiksi, jos haluat järjestelmän lepotilaan levylle 30 minuutin jälkeen, valitse asetuksista että näin tehdään. Kun 30 minuuttia on kulunut, kaikki avoimet tiedostot tallennetaan levylle ja tietokone asetetaan lepotilaan.

K-virransäästön määritysikkuna automaattisen lepotilan asetuksille.

#### Aseta ääni

1. Määrittääksesi virransäästön äänivalinnoille, napsauta Sekalaiset. Valitse äänityypit jotka poistetaan estäen niitä toistumasta ja kuluttamasta akkua.

## Yleiset asetukset

### Näytön lukitseminen

Parantaaksesi tietoturvaa, voit lukita näytön ennen kuin tietokone menee lepotilaan tai valmiustilaan tai kun laitat kannettavan kannen kiinni. Lukitse näyttö näytönsäästäjän tai xkellon kanssa.

Lukitaksesi näytön, napsauta Yleiset asetukset välilehteä ja valitse sitten käyttöön haluamasi asetukset.

K-virransäästön määritysikkuna yleisille asetuksille.

### Kieltoluettelon luominen automaattiselle lepotilalle

K-virransäästö tarjoaa kieltoluettelon automaattiselle lepotilalle. Kieltoluettelo estää järjestelmää menemästä lepotilaan jos jokin luetelluista sovelluksista on käytössä. Esimerkiksi, et ehkä tahdo että kannettavasi menee lepotilaan kun katselet DVD:tä, vain koska et painanut näppäintä kymmeneen minuuttiin. Muokataksesi kieltoluetteloa, napsauta Yleiset asetukset välilehteä ja sitten Muokkaa yleistä kieltoluetteloa. Käytä Automaattisen lepotilan kieltoluettelon muokkaus -ikkunaa lisäämään tai poistamaan sovelluksia kieltoluettelosta.

K-virransäästön määritysikkuna automaattisen lepotilan kieltoluettelolle

Voit myös käyttää tätä asetusta luomaan ja muokkaamaan kieltoluetteloa jokaiselle mallille. Luotaessa mallin kieltoluetteloa, voit tuoda yleisen kieltoluettelon tai luoda mallikohtaisen kieltoluettelon. Mallikohtainen kieltoluettelo ohittaa yleisen kieltoluettelon kun tämä malli on käytössä.

K-virransäästön muokkausikkuna kieltoluetteloille