# &kappname;-hjelp

## Innledning

Bruk &kappname;, det grafiske strømstyringsgrensesnittet i KDE, for å administrere strømstyringsfunksjonene og overvåke batteriet på din bærbare datamaskin. For å spare batteristrøm kan du for eksempel velge at skjermen skal slås av etter et bestemt tidsrom dersom du ikke bruker den bærbare maskinen.

### Starte &kappname;

For å starte &kappname; kan du skrive `tdepowersave &` i en terminal eller velge System Panelprogrammer &kappname; i GNOME- eller KDE-menyen. &kappname;-ikonet blir lagt til i systemkurven.

Du kan velge at &kappname; skal starte automatisk når du logger inn, ved å klikke på Generelle innstillinger og krysse av for '&kappname; starter automatisk når du logger inn'. Du kan også velge om du vil bli spurt om &kappname; skal starte automatisk når du avslutter programmet.

### &kappname;-ikonet

&kappname;-ikonet ser ut som en strømkontakt ved siden av en indikator for batteristatus. Ikonet viser gjeldende batteristatus og om datamaskinen bruker batteristrøm eller er koblet til strømnettet. Når det er lite strøm på batteriet, blinker ikonbakgrunnen oransje, eller rødt når det er svært lite eller nesten ingen strøm igjen. Hvis du plasserer musepekeren over ikonet, kommer det opp en melding som viser om datamaskinen er koblet til strømnettet eller bruker batteriet. Dersom maskinen bruker batteristrøm, vises også gjeldende batteristatus samt hvor lang tid det er igjen før batteriet er helt tomt.

## Panelprogrammets meny

### Definere aktiv strategi

Velg strømstyringsstrategi ved å høyreklikke på &kappname;-ikonet. Velg Definer aktiv strategi i menyen og deretter ønsket strategi. Hvis du bytter strømstyringsstrategi under Velg aktiv strategi, vil alle komponentene i systemet bruke innstillingene i denne strategien. En strømstyringsstrategi omfatter innstillinger for CPU-frekvensskalering (hvis datamaskinen støtter dette), bremsing, harddiskstyring og kjøling.

&kappname;-meny med ulike strømsparingsstrategier

### Starte strømstyringsmodulen i YaST

Strømstyringsmodulen i YaST har ulike innstillinger for strømsparing. Høyreklikk på &kappname;-ikonet og deretter på Start strømstyringsmodulen i YaST2 for å åpne modulen. Du finner detaljerte anvisninger om hver enkelt innstilling i YaST. &kappname;-meny med valg for å starte YaST

Du blir bedt om rotpassordet for å åpne strømsparingsmodulen i YaST.

### Dvalefunksjoner

Høyreklikk på &kappname;-ikonet og velg Diskdvale, RAM-dvale eller Ventemodus (hvis datamaskinen støtter ventemodus).

- Med diskdvale lagres alle åpne data på harddisken før dvalefunksjonen aktiveres. Dette beskytter dataene ved strømbrudd eller hvis batteriet blir tomt.

- Med RAM-dvale lagres dataene på den fysiske minnebrikken, noe som gjøre det raskere å hente frem dataene igjen når dvalefunksjonen deaktiveres.

- Med ventemodus blir skjermen slått av, men systemet tilføres fremdeles strøm, slik at alle åpne data beholdes i det fysiske minnet.

Tilgjengelige valg avhenger av hvilke metoder som er aktivert i YaST av administratoren, og om datamaskinen støtter ventemodus. Du bør velge metode i henhold til sannsynligheten for at det vil bli lite strøm på maskinen.

&kappname;-meny med valg for dvale/ventemodus

### Deaktivere automatisk dvale

Hvis automatisk dvale er aktivert for gjeldende strategi, vil Deaktiver handlinger ved inaktivitet vises i &kappname;-menyen. Med dette alternativet vil eventuelle handlinger som er valgt når datamaskinen er inaktiv, ikke bli utført. I praksis betyr dette at automatisk dvale deaktiveres.

&kappname;-meny med valget Deaktiver handlinger ved inaktivitet"

### Velge innstilling for CPU-frekvens

Du kan velge hvor mye strøm som skal brukes av prosessoren ved å endre innstillingen for CPU-frekvens. Høyreklikk på &kappname;-ikonet, og velg Definer retningslinjer for CPU-frekvens. Velg deretter ett av de tilgjengelige alternativene:

- Ytelse: CPU-frekvensen er alltid høy for å gi maksimal prosessorytelse.

- Dynamisk: CPU-frekvensen reduseres når systemet ikke er i bruk, og tilpasses dynamisk dersom mer prosessorkraft er nødvendig.

- Strømsparing: Lav CPU-frekvens for å spare strøm.

Innstillingen for CPU-frekvens er bare tilgjengelig i menyen dersom datamaskinen støtter dette. Hvis valget ikke vises, støttes ikke denne funksjonen av systemet.

&kappname;-meny med undermenyen 'Definer retningslinjer for CPU-frekvens'

## Konfigurere en strømstyringsstrategi

### Definisjon av en strømstyringsstrategi

En strategi inneholder den grunnleggende strømstyringskonfigurasjonen som benyttes når du bruker &kappname; på datamaskinen. Antall tilgjengelige strategier avhenger av strømstyringskonfigurasjonen. Strategier kan legges til eller slettes i strømstyringsmodulen i YaST. Vanlige strategier:

- Ytelse: Optimalisert for maksimal ytelse under lange økter

- Støy: Optimalisert for at maskinen skal være så stillegående som mulig

- Presentasjon: Optimalisert for best mulig ytelse ved presentasjoner

- Strømsparing: Optimalisert for å spare batteristrøm

Velg en strategi under fanen Strategi-inntillinger, klikk på strategien du vil bruke og rediger den etter behov. Bekreft med OK.

Konfigurasjonsdialog for &kappname; (velg strategier).

Strategien bestemmer:

- Om skjermspareren skal kunne kjøre når datamaskinen ikke er i bruk

- Hvor lang tid det skal gå før ventemodus eller dvale blir aktivert eller til skjermen blir slått av

- Om dvalefunksjonen skal aktiveres automatisk etter et spesifisert tidsrom

- Om strømrelaterte hendelser skal varsles med lydsignaler

### Konfigurere en strategi

Alle disse valgene sparer strøm ved å hindre at prosesser som bruker strøm kjøres. En strategi konfigureres på følgende måte:

#### Skjermsparer

1. Høyreklikk på &kappname;-ikonet i systemkurven.

2. Velg Konfigurer &kappname;.

3. Hvis fanen Strategi-inntillinger ikke allerede er valgt, klikk på Strategi-inntillinger.

4. Klikk eventuelt på Aktiver spesifikke skjermsparerinnstillinger.

   1. Hvis du ikke vil at skjermspareren skal bruke strøm når systemet ikke er i bruk, klikk på Deaktiver skjermsparer.

   2. Hvis du ønsker en tom skjerm i stedet for en spesiell skjermsparer, klikk på Bare slå av skjermen. Dette valget er ikke tilgjengelig hvis skjermspareren er deaktivert.

#### Strømstyring for skjerm

1. Klikk på Aktiver spesifikk strømstyring for skjerm for å tilpasse skjermens strømforbruk.

   Spesifikk strømstyring for skjerm (DPMS) kan deaktiveres ved å krysse av for Deaktiver spesifikk strømsparing for skjerm. Denne innstillingen overstyrer den generelle skrivebordskonfigurasjonen.

   1. Velg hvor lang tid det skal gå før ventemodus aktiveres. I ventemodus tømmes skjermen, men forsynes fremdeles med strøm. Dette sparer litt strøm.

   2. Angi hvor lang tid det skal gå før dvalefunksjonen skal aktiveres. I dvalemodus blir skjermen slått av, men den tilføres nok strøm til å lagre gjeldende skjerminformasjon.

   3. Angi hvor lang tid det skal gå før strømforsyningen til skjermen skal slås helt av.

Konfigurasjonsdialog for &kappname; med skjermsparerinnstillinger.

#### Konfigurere automatisk dvale

1. Klikk på Automatisk dvale hvis du vil at &kappname; skal aktivere dvalefunksjonen automatisk dersom gjeldende bruker er inaktiv i et spesifisert tidsrom. Velg deretter spesielle innstillinger for automatisk dvale i dialogen.

   Du kan for eksempel velge at systemet skal aktivere diskdvale etter 30 minutter. Etter 30 minutter lagres alle åpne filer på harddisken, og dvalefunksjonen aktiveres.

Konfigurasjonsdialog for &kappname; med innstillinger for automatisk dvale.

## Generelle innstillinger

### Låse skjermen

For å forbedre sikkerheten kan du låse skjermen før dvale- eller ventemodus aktiveres, eller når du lukker lokket på en bærbar datamaskin. Skjermen kan låses med en skjermsparer eller med xlock.

Klikk på Generelle innstillinger-fanen og velg innstillingene du vil bruke for å låse skjermen.

Konfigurasjonsdialog for &kappname; med generelle innstillinger.

### Opprette en unntaksliste for automatisk dvale

&kappname; har en unntaksliste for automatisk dvale. Unntakslisten hindrer at dvalefunksjonen aktiveres dersom en av programmene på listen kjører. Du ønsker sannsynligvis ikke at dvalefunksjonen skal aktiveres på din bærbare datamaskin når du ser en DVD-film bare fordi du ikke har trykket på noen tast de siste ti minuttene. Klikk på Generelle innstillinger-fanen og deretter på Rediger generell unntaksliste for å redigere listen. Bruk dialogen Rediger unntaksliste for automatisk dvale for å legge til eller fjerne programmer på unntakslisten.

Konfigurasjonsdialog for &kappname; med innstillinger for unntaksliste for automatisk dvale.

Du kan også bruke denne innstillingen for å opprette og redigere unntakslister for hver enkelt strategi. Når du oppretter en unntaksliste for en strategi, kan du importere den generelle unntakslisten eller opprette en ny unntaksliste for den aktuelle strategien. En strategispesifikk unntaksliste overstyrer den generelle unntakslisten når den aktuelle strategien benyttes.

&kappname;-dialog for redigering av unntaksliste